經過新蒲崗見肚餓，又咁啱經過間平平無奇嘅上海菜小店，即刻走入去試吓。裝修環境真喺好一般，仲有啲殘舊添。但下午茶時間冇謂叫碗拉麵食啦，所以叫咗碗八粒菜肉雲吞試吓。嘩，真係唔試過唔知咁好味，真喺皮薄餡靚，每粒雲吞都大大粒，落足料！平時食開嘅菜肉雲吞，都喺菜多過肉，未試過咁有肉味嘅菜肉雲吞！湯底又喺一絕，問過老板娘，原來喺豬骨濃湯，感覺好似食緊日本拉麵嘅湯底咁新鮮，完全冇落味精！簡單一碗菜肉雲吞，好有屋企嘅味道！30 蚊！真係值得推薦！